**REPUBLIKA SLOVENIJA, MINISTRSTVO ZA VZGOJO IN IZOBRAŽEVANJE,**

**Masarykova 16, 1000 Ljubljana,**

ki ga zastopa **minister dr. Darjo Felda**

**Davčna številka: 14246821**

**Matična številka: 2399300**

**Transakcijski račun: 011006300109972 Republika Slovenija - proračun**

(v nadaljevanju: **ministrstvo**)

in

**Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Davčna številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Banka pri kateri je odprt transakcijski račun: ­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(v nadaljevanju: **štipendist**)

sklepata naslednjo

**POGODBO O ŠTIPENDIRANJU**

**št. \_\_\_\_\_\_\_\_\_\_\_\_\_\_\_**

1. **člen**

**(uvodna določba)**

Stranki sklepata to pogodbo na podlagi 11. člena Pravilnika o dodeljevanju štipendij za področje vzgoje in izobraževanja (Uradni list RS, št. 35/22, v nadaljevanju: Pravilnik), Javnega razpisa za dodelitev štipendij študentom pedagoških študijskih programov v študijskem letu 2023/24 (Uradni list RS, št. \_ z dne \_, v nadaljevanju: razpis) ter sklepa o dodelitvi štipendije št. \_ z dne \_.

1. **člen**

**(obveznost ministrstva)**

*(za štipendiste, vpisane v študijske programe, navedene pod črko A 1. točke razpisa)*

Ministrstvo se zaveže, da bo v skladu z razpisom štipendiralo štipendista za pridobitev izobrazbe, ki je določena kot ustrezna za opravljanje vzgojno-izobraževalnega dela na področju vzgoje in izobraževanja. Štipendija se dodeljuje za študijski program \_\_\_\_\_\_\_\_\_\_\_\_, po zaključku katerega se je štipendist dolžan v skladu z namenom razpisa vpisati v ustrezni študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja in ga v roku zaključiti.

Pogodba se sklepa od študijskega leta 2023/24 do dokončanja izobraževanja v rokih, določenih s študijskim programom ali statutom visokošolskega zavoda, ki izvaja študijski program, oziroma dokler ima ministrstvo za ta namen zagotovljene pravice porabe v posebnem delu proračuna Republike Slovenije, vendar najdlje do \_\_\_\_\_\_\_\_\_\_. \_\_\_\_\_\_\_\_\_\_ je tudi rok, ko mora štipendist dokončati študijski program druge stopnje.

*(za štipendiste, vpisane v študijske programe, navedene pod črko B in C 1. točke razpisa)*

Ministrstvo se zaveže, da bo v skladu z razpisom štipendiralo štipendista za pridobitev izobrazbe, ki je določena kot ustrezna za opravljanje vzgojno-izobraževalnega dela na področju vzgoje in izobraževanja. Štipendija se dodeljuje za študijski program \_\_\_\_\_\_\_\_\_\_\_\_*.*

Pogodba se sklepa od študijskega leta 2023/24 do dokončanja izobraževanja v roku, določenim s študijskim programom ali statutom visokošolskega zavoda, ki izvaja študijski program, oziroma dokler ima ministrstvo za ta namen zagotovljene pravice porabe v posebnem delu proračuna Republike Slovenije, vendar najdlje do \_\_\_\_\_\_\_\_\_\_. \_\_\_\_\_\_\_\_\_\_ je tudi rok, ko mora štipendist dokončati študijski program druge stopnje.

1. **člen**

**(višina štipendije in zagotavljanje sredstev)**

Štipendija znaša 200,00 EUR na mesec, od 1. 10. 2023 dalje. Štipendija se izplačuje praviloma do 15. v mesecu za pretekli mesec, na transakcijski račun štipendista.

Pogodbeni stranki sta soglasni, da je višina štipendije vezana na proračunske zmogljivosti ministrstva za leti 2023 in 2024. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta stranki soglasni, da pogodbo ustrezno spremenita skladno z navedenimi spremembami in o tem skleneta aneks k tej pogodbi.

Pogodbeni stranki sta soglasni, da se izvajanje pogodbenih obveznosti s strani ministrstva za nadaljnja leta do izteka te pogodbe odloži do izpolnitve formalnih pogojev glede na veljavni Zakon o izvrševanju proračuna RS ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto. V kolikor pogoji za nadaljnjo izvajanje pogodbenih obveznosti ne bodo izpolnjeni, bo ministrstvo o tem pisno obvestil štipendista. Z dnem prejema obvestila se šteje, ta pogodba za razvezano. Obveznosti in pravice nastale do dne razveze te pogodbe sta pogodbeni stranki dolžni medsebojno izpolniti in poravnati.

Pogodbeni stranki se strinjata, da bo ministrstvo izplačalo štipendistu štipendije, katerih obveznost plačila je nastopila pred datumom sklenitve pogodbe v 30 (tridesetih) dneh od podpisa obeh pogodbenih strank te pogodbe.

1. **člen**

**(kumulacija štipendij)**

Štipendija se lahko izplačuje istočasno z vsemi štipendijami, razen s kadrovsko štipendijo.

1. **člen**

**(upravičenost prejemanja štipendije)**

Štipendist je upravičen do štipendije po tej pogodbi za vsak mesec, dokler traja izobraževanje po študijskem programu za pridobitev izobrazbe, za katerega se štipendija dodeljuje, razen v primerih, ko je s to pogodbo določeno drugače.

*(za štipendiste, vpisane v študijske programe, navedene pod črko A 1. točke razpisa)*

Štipendist je upravičen do nadaljnjega prejemanja štipendije, če v vsakem naslednjem študijskem letu izpolnjuje pogoje za štipendiranje, določene s pravilnikom, javnim razpisom ali pogodbo o štipendiranju, ter:

* ima status študenta ali
* se je po končanem študijskem programu prve stopnje vpisal v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja.

*(za štipendiste, vpisane v študijske programe, navedene pod črko B in C 1. točke razpisa)*

Štipendist je upravičen do nadaljnjega prejemanja štipendije, če v vsakem naslednjem študijskem letu izpolnjuje pogoje za štipendiranje, določene s pravilnikom, javnim razpisom ali pogodbo o štipendiranju, ter ima status študenta*.*

Štipendija se ne more dodeliti za študijski program na ravni izobraževanja, ki je enaka ali nižja od ravni, ki jo je štipendist že dosegel.

1. **člen**

**(obveznosti štipendista)**

Obveznosti štipendista so:

* da redno izpolnjuje študijske in druge obveznosti, določene s študijskim programom in statutom visokošolskega zavoda, ter vsako študijsko leto ohranja status študenta študijskega programa, za katerega prejema štipendijo,
* da v roku iz drugega odstavka 2. člena te pogodbe uspešno zaključi študijski program, za katerega prejema štipendijo,
* da se po končanem študijskem programu prve stopnje vpiše v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja, in o tem obvesti ministrstvo *(velja samo za štipendiste, vpisane v študijske programe, navedene pod črko A 1. točke razpisa),*
* v času študija ne pridobi statusa brezposelne osebe oziroma se ne zaposli,
* da v primeru spremembe študijskega programa za spremembo pridobi soglasje ministrstva,
* da skrbi za točnost in ažurnost vseh podatkov, potrebnih za pravilno in tekoče izplačevanje štipendije, svojih kontaktnih podatkov ter drugih informacij, ki so pomembne za izvajanje pogodbe o štipendiranju,
* da ministrstvu predloži dokazila o izpolnjevanju pogojev za štipendiranje, določenih s pravilnikom, javnim razpisom ali pogodbo o štipendiranju, ter ministrstvo sproti obvešča o vseh dejstvih in okoliščinah, ki bi lahko vplivale na štipendijsko razmerje,
* da izpolnjuje obveznosti, ki izhajajo iz pravilnika, razpisa in pogodbe o štipendiranju.

V času pogodbenega razmerja je štipendist ministrstvu dolžan najpozneje v roku 30 dni od nastanka spremembe, ki bi lahko vplivala na štipendijsko razmerje, oziroma od takrat ko je zanjo izvedel, sporočiti vsako spremembo, zlasti pa:

* prekinitev ali konec izobraževanja, spremembo študijskega programa, spremembo stopnje programa, prejemanje kadrovske štipendije, sklenitev pogodbe o zaposlitvi ali začetek opravljanja samostojne registrirane dejavnosti, spremembo stalnega prebivališča, nastop starševskega dopusta in dopusta za nego in varstvo otroka, nemožnost napredovanja v višji letnik, pomembne zdravstvene okoliščine, izjemne družinske in socialne okoliščine, okoliščine višje sile ter druge okoliščine, ki se nanašajo na štipendijsko razmerje.

Ministrstvo lahko zadrži izplačilo štipendije, dokler štipendist ne izpolni katere od obveznosti iz tega člena. Štipendist ima pravico do zadržanih izplačil, če izkaže, da ni sam zakrivil zadržanja izplačila. V tem primeru se mu zadržana izplačila štipendije izplačajo ob prvem naslednjem rednem izplačilu štipendije.

1. **člen**

**(obvezna zaposlitev na področju vzgoje in izobraževanja)**

Štipendist se zavezuje, da se bo po uspešno zaključenem študijskem programu druge stopnje zaposlilv vzgojno-izobraževalnem zavodu v Republiki Sloveniji in ostal zaposlen najmanj toliko časa (preračunano na polni delovni čas), kolikor študijskih let je prejemal štipendijo. Če se pogodba o zaposlitvi sklene z delovnim časom, krajšim od polnega delovnega časa, se obveznost trajanja zaposlitve ustrezno podaljša tako, da ustreza obveznosti trajanja zaposlitve polnega delovnega časa za obseg let, ki je enak obsegu let prejemanja štipendije.

Ministrstvo preveri izpolnjevanje zaveze iz prejšnjega odstavka v uradnih evidencah. Če podatka o tem samo ne more pridobiti, je štipendist na poziv ministrstva dolžan izkazati izpolnjevanje te zaveze.

Ministrstvo lahko štipendista oprosti obveznosti iz prvega odstavka tega člena v primerih, določenih s pravilnikom.

1. **člen**

**(predčasni zaključek izobraževanja)**

Štipendistu, ki zaključi študij pred rokom, določenim v 2. členu pogodbe, se preostali znesek štipendije, ki bi mu pripadala po pogodbi o štipendiranju, izplača v enkratnem znesku.

1. **člen**

**(mirovanje štipendijskega razmerja)**

Štipendija se ne izplačuje in štipendijsko razmerje miruje, če štipendist po zaključku študijskega leta, v katerem je prejemal štipendijo, nima statusa študenta, vendar največ za eno leto v celotnem trajanju štipendijskega razmerja.

Ne glede na prejšnji odstavek ima štipendist v skladu s pravilnikom dodatno pravico do mirovanja štipendijskega razmerja v primeru:

* starševstva, in sicer po eno leto za vsakega živo rojenega otroka v času študija,
* opravičljivih zdravstvenih razlogov,
* izjemnih družinskih ali socialnih okoliščin,
* neizpolnjenih šolskih ali študijskih obveznosti zaradi višje sile.

*(za štipendiste, vpisane v študijske programe, navedene pod črko A 1. točke razpisa)*

Ne glede na prvo alinejo drugega odstavka 5. člena pogodbe štipendist ni upravičen do prejemanja štipendije za čas dvanajstih mesecev po zaključku zadnjega semestra študijskega programa prve stopnje (dodatno leto). Štipendijsko razmerje v tem primeru miruje do vpisa štipendista v študijski program iz druge alineje drugega odstavka 5. člena, vendar ne več kot dvanajst mesecev.

*(za štipendiste, vpisane v študijske programe, navedene pod črko A 1. točke razpisa)*

Pravica do mirovanja iz prejšnjega odstavka se ne more uveljavljati zapored z letom mirovanja štipendijskega razmerja iz prvega odstavka tega člena.

O uveljavitvi pravice do mirovanja na podlagi vložene prošnje štipendista se sklene aneks k pogodbi o štipendiranju, v katerem se ustrezno spremeni tudi rok za dokončanje izobraževanja iz 2. člena pogodbe.

1. **člen**

**(prenehanje štipendijskega razmerja)**

Štipendist izgubi pravico do štipendije in mora vrniti prejete zneske štipendije, če:

* nima statusa študenta in najkasneje v roku dveh mesecev od začetka novega študijskega leta ne poda prošnje za uveljavljanje pravice do mirovanja štipendijskega razmerja iz prvega odstavka prejšnjega člena pogodbe,
* po letu dni mirovanja štipendijskega razmerja nima statusa študenta ali ne dokonča študija,
* opusti študij ali prekine izobraževanje ali v predvidenem roku ne zaključi študijskega programa, za katerega je pridobil štipendijo,
* spremeni študijski program brez soglasja ministrstva,
* po uspešno zaključenem študijskem programu prve stopnje ne nadaljuje izobraževanja po ustreznem študijskem programu druge stopnje *(velja samo za štipendiste, vpisane v študijske programe, navedene pod črko A 1. točke razpisa),*
* med prejemanjem štipendije po tej pogodbi prejema kadrovsko štipendijo,
* pred izpolnitvijo obveznosti po pogodbi o štipendiranju sklene pogodbo o zaposlitvi, se samozaposli, ali pridobi status brezposelne osebe,
* odpove pogodbo o štipendiranju oziroma štipendijsko razmerje,
* na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja ali spremembe višine štipendije zaradi sprememb v proračunu,
* posreduje ministrstvu lažne podatke ali če ministrstvu ne posreduje podatkov, pomembnih za obstoj štipendijskega razmerja,
* je štipendijo pridobil na podlagi posredovanih neresničnih podatkov,
* ni izpolnil obveznosti iz 6. člena in mu je zato ministrstvo zadržalo izplačilo treh mesečnih štipendij, razen če izkaže, da sam ni zakrivil zadržanja izplačila, ali če uveljavlja mirovanje štipendiranja v skladu z drugim ali tretjim odstavkom 9. člena pogodbe,
* ne izpolnjuje pogojev za pridobitev štipendije v skladu s pravilnikom, razpisom ali pogodbo o štipendiranju,
* ne izpolnjuje drugih obveznosti v skladu s pravilnikom, razpisom ali pogodbo o štipendiranju.

Štipendist mora vrniti prejete zneske štipendije tudi, če:

* se po uspešno zaključenem študijskem programu druge stopnje ne zaposli v vzgojno-izobraževalnem zavodu v Republiki Sloveniji in ne ostane zaposlen najmanj toliko časa (preračunano na polni delovni čas), kolikor študijskih let je prejemal štipendijo.

V teh primerih ministrstvo odstopi od pogodbe o štipendiranju in štipendistu izstavi zahtevek za vračilo neupravičeno prejetih sredstev.

1. **člen**

**(višina in način vračila)**

Štipendist mora v primeru sprememb, ki bistveno vplivajo na štipendijsko razmerje, vrniti neupravičeno prejete zneske štipendij skupaj z zakonitimi zamudnimi obrestmi. Zakonite zamudne obresti tečejo od dneva zapadlosti, določenega v pozivu za vračilo, do dneva vračila.

V primeru prenehanja študijskega razmerja iz 10. člena te pogodbe je štipendist dolžan vrniti prejeti znesek štipendije v skladu z rokom, ki je določen v pozivu za vračilo.

Po zapadlosti poziva za vračilo prejete štipendije je štipendist dolžan poleg prejete štipendije plačati tudi zakonske zamudne obresti, ki tečejo od dneva zapadlosti, določenega v pozivu za vračilo do dneva vračila.

1. **člen**

**(odpoved pogodbe)**

Štipendist lahko odpove pogodbo z odpovednim rokom 30 dni. V tem primeru pogodba preneha veljati s prvim dnem v mesecu, ki sledi izteku odpovednega roka, štipendist pa je dolžan vrniti štipenditorju prejete zneske v 15 dneh po prenehanju pogodbe kot v primeru pretrganja štipendiranja po 10. členu pogodbe.

1. **člen**

**(iztek štipendijskega razmerja)**

Štipendijsko razmerje se izteče z izpolnitvijo vseh obveznosti iz pogodbe o štipendiranju.

Štipendist izgubi pravico do štipendije, njegove obveznosti do ministrstva pa prenehajo, če štipendist umre ali postane trajno nezmožen za nadaljevanje ali zaključek izobraževanja.

1. **člen**

**(spremembe in dopolnitve pogodbe)**

Spremembe pogodbe se morajo skleniti pisno. Predlaga jo lahko vsaka pogodbena stranka in nastane kot aneks k tej pogodbi.

Če štipendist na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja ali spremembe višine štipendije, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, štipendist pa mora vrniti vsa prejeta sredstva ali njihov sorazmeren del po tej pogodbi v skladu z rokom, ki je določen v pozivu za vračilo, skupaj z morebitnimi zakonskimi zamudnimi obrestmi v dobro proračuna Republike Slovenije.

1. **člen**

**(prenos obveznosti štipenditorja)**

Ministrstvo kot štipenditor lahko svoje obveznosti in pravice iz te pogodbe prenese na drugega štipenditorja tudi brez privolitve štipendista, če to ne vpliva na njegove pravice in obveznosti, določene s to pogodbo.

V primeru iz prejšnjega odstavka sta štipenditorja dolžna pisno obvestiti štipendista, od katerega dne naprej uveljavlja svoje pravice in izpolnjuje svoje obveznosti iz te pogodbe pri drugem štipenditorju.

1. **člen**

**(pravna podlaga in razlaga pogodbe)**

V dvomu razlaga določbe te pogodbe ministrstvo v smislu določil pravilnika in razpisa.

Za vsa vprašanja, ki niso posebej urejena s to pogodbo, se uporabljajo določila pravilnika in razpisa.

1. **člen**

**(pristojnost v sporih)**

Morebitne spore bosta pogodbeni stranki reševali sporazumno, če sporazuma ne bosta dosegli, bo spore reševalo stvarno pristojno sodišče v Ljubljani.

1. **člen**

**(prenehanje veljavnosti pogodbe)**

Ta pogodba preneha veljati v primerih iz 13. člena te pogodbe (vračilo štipendije) ali ko obe pogodbeni stranki izpolnita vse svoje pogodbene obveznosti.

1. **člen**

**(veljavnost pogodbe)**

Ta pogodba se podpiše v štirih (4) enakih izvodih, od katerih prejme štipendist en (1) izvod pogodbe, ministrstvo pa 3 (tri) izvode pogodbe. Pogodba začne veljati s podpisom obeh pogodbenih strank.

|  |  |  |  |
| --- | --- | --- | --- |
|  |  |  | **dr. Darjo Felda**  minister  Po pooblastilu št. 1002-24/2019/4 |
| (štipendist) |  |  | **dr. Miha Lovšin**  vodja Sektorja za razvoj kadrov v šolstvu |
|  |  |  |  |
|  |  |  |  |
| (podpis) |  |  | (podpis) |
|  |  |  |  |
| Kraj: ,dne |  |  | Ljubljana, dne |